แนวโน้ม SET เช้าไซด์เวย์ นลท.ชะลอลงทุน หวั่น “เฟด” ขึ้นดอกเบี้ยต่อ
ตลาดหุ้นไทยวันนี้แกว่งไซด์เวย์ไร้ปัจจัยหนุนใหม่ และยังกังวลเฟดขึ้นดอกเบี้ยต่อ ส่งผลชะลอลงทุน และ Fund Flow ยังไม่ไหลกลับมามาก แต่อาจจะมีแรงหนุนเก็งงบฯไตรมาส 1/66 บริษัทจดทะเบียนหนุนตลาดได้บางช่วง พร้อมให้แนวต้าน 1,600-1,610 จุด แนวรับ 1,580-1,590 จุด
ตลาดหุ้นไทยวันนี้แกว่งไซด์เวย์ไร้ปัจจัยหนุนใหม่ และยังกังวลเฟดขึ้นดอกเบี้ยต่อ ส่งผลชะลอลงทุน และ Fund Flow ยังไม่ไหลกลับมามาก แต่อาจจะมีแรงหนุนเก็งงบฯไตรมาส 1/66 บริษัทจดทะเบียนหนุนตลาดได้บางช่วง พร้อมให้แนวต้าน 1,600-1,610 จุด แนวรับ 1,580-1,590 จุด
19 เม.ย. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า แนวโน้มตลาดหุ้นไทยวันนี้คาดว่ายังเป็นทิศทางแกว่งตัวไซด์เวย์ เนื่องจากตลาดยังขาดปัจจัยใหม่ที่เข้ามาหนุนต่อการปรับขึ้น และนักลงทุนยังคงชะลอการลงทุน จากความกังวลในการขึ้นดอกเบี้ยของธนาคารกลางสหรัฐ (เฟด) ที่ยังมีอยู่ ทำให้ Fund Flow ในช่วงนี้ยังไม่เห็นกลับเข้ามามากนัก
อย่างไรก็ตามบางช่วงอาจจะมีแรงหนุนจากการเก็งกำไรผลการดำเนินงานไตรมาส 1/66 ซึ่งอยู่ในช่วงการทยอยประกาศผลการดำเนินงานบริษัทจดทะเบียนของไทย ซึ่งอาจจะสามารถหนุนดัชนีได้บางช่วง ส่วนตลาดหุ้นอื่นในภูมิภาคเอเชียเช้านี้เปิดมาส่วนใหญ่บวกและลบสลับกัน
โดยให้แนวต้าน 1,600-1,610 จุด แนวรับ 1,580-1,590 จุด